ஹொங்கொங் காரணப் பெயர்
[[Image:Pearl River Delta Area.png|thumb|right|290px|முத்து ஆற்று முகத்துவாரத்தில் ஹொங்கொங்]]
 '''ஹொங்கொங் பெயர்''' எவ்வாறு வழக்கில் வந்தது என்றால், [[கண்டோனிஸ்]] அல்லது [[ஹக்கா]] எனும் மொழிகளில் ஒன்றில் இருந்தே தோற்றம் பெற்றதாகக் கூறப்படுகின்றது. இருப்பினும் [[ஹொங்கொங்]] எனும் சொல்லுக்கான கண்டோனிக்ஸ் மொழியின் பொருள் &quot;நறுமணம் வீசும் துறைமுகம்&quot; (Fragrant Harbour) என்பதாகும். அதாவது கண்டோனிஸ் சொற்களான '''Heung''' மற்றும் '''Gong''' என்பவையே '''Fragrant''' என்றும் '''Harbour''' என்றும் பொருள் தருகின்றன.&lt;ref&gt;{{Cite web |url=http://www.asiatravel.com/hknut.html |title=காப்பகப்படுத்தப்பட்ட நகல் |access-date=2009-11-19 |archive-date=2007-10-17 |archive-url=https://web.archive.org/web/20071017033540/http://www.asiatravel.com/hknut.html |url-status=dead }}&lt;/ref&gt;
 
 ==ஹொங்கொங் பெயர் வழங்கப்பட்ட இடம்==
 [[ஹொங்கொங்]] எனும் பெயர் 1842 ஆம் ஆண்டிற்கு முன்பு; தற்போது [[எபர்டீன்]] (Aberdeen) என்றழைக்கப்படும் இடத்திற்கும், [[அப் லெய் ச்சாவ் தீவு|அப் லெய் ச்சாவ் தீவுக்கும்]] (Ap Lei Chau) இடையில் அமைந்திருக்கும் சிறிய குடா பகுதியை குறிக்கும் ஒரு பெயராகத்தான் இருந்துள்ளது. இப்பகுதியில் வசித்து வந்த மீனவர்கள் தமது [[பேச்சு வழக்கு|பேச்சு வழக்கில்]] இப்பெயரை பயன்படுத்தியுள்ளனர். இந்த சிறிய குடா பகுதியே [[பிரித்தானிய கப்பற் படை|பிரித்தானிய கப்பற் படையினருக்கும்]] இத்தீவின் பூர்வக் குடிகளாக வாழ்ந்த மீனவர்களுக்கும் இடையிலான தொடர்பாடலுக்கு முதல் புள்ளியாக அமைந்தது. தென்சீனக் கடல் நீரோடு முத்து ஆற்று நீர் (Pearl River) வந்து கலக்கும் [[முத்து ஆற்று முகத்துவாரம்|முகத்துவாரப்]] பகுதியிலேயே இத்தீவுகள் இருந்துள்ளன. எனவே இத்தீவுகளை அண்டியப் பகுதி கடல், முத்து ஆற்றின் நன்னீர் உட்புகும் கடலாகையால் இக்கடல் பரப்பின் நீர் சுவையானதாகவும் நறுமணமுடையதாகவும் இருப்பதாக இப்பகுதி வாழ் மீனவர்கள் கூறுகின்றனர். இதனாலேயே இவர்கள் இக்கடல் பகுதிக்கு [[ஹொங்கொங்]] (நறுமணம் வீசும் துறைமுகம்) என்று அழைத்தனராம். இன்றும் இந்த கடல் பகுதின் நீர் உப்பு சுவை அற்றதாகவே இருக்கின்றது. இந்த கடலில் பிடிக்கப்படும் மீன்களும் நன்னீர் மீன்கள் (குளத்து மீன்கள்) போன்று உப்பற்றதாகவே இருப்பது குறிப்பிடத்தக்கது.
 
 ==ஹொங்கொங் பெயர் வரலாற்றில் பதிவு==
 [[File:Hong Kong HK Island.svg|thumb|right|160px|ஹொங்கொங் தீவு]]
 [[படிமம்:Map of Hong Kong in First Convention of Peking in 1860.jpg|thumb|right|160px|ஹொங்கொங் தீவு, கவ்லூண் தீபகற்பம் 1860]]
 [[File:Map of Hong Kong 18 Districts en.svg|thumb|right|160px|ஹொங்கொங் ஆளுகைக்கு உட்பட்ட முழு நிரப்பு]]
 
 1842 ஆம் ஆண்டு இத்தீவு பிரித்தானியரின் ஆட்சிக்கு உட்பட்டப்பொழுது இத்தீவையும் இத்தீவை அண்டிய கடல் பகுதியையும் குறிக்கும் பெயராகியது. இருப்பினும் [[முதலாம் அபின் போர்]] (First Opium War) முடிவடைந்து, 1842 இல் [[நான்கிங் உடன்படிக்கை]] (Treaty of Nanking) கைச்சாத்திடப்பட்ட பொழுதே [[ஹொங்கொங்]] எனும் பெயர் உலக வரலாற்றில் முதன்முதல் இத்தீவுக்கான பெயராகப் பதிவு செய்யப்பட்டது.
 
 ==ஹொங்கொங் தீவு - கவ்லூண் தீபகற்பம்==
 அதனைத் தொடர்ந்து 1860 ஆம் ஆண்டு [[இரண்டாம் அபின் போர்]] (Second Opium War) இன் பிறகு மேற்கொண்ட [[பெக்கிங் மாநாடு]] (Convention of Peking) உடன்படிக்கைப் படி ஹொங்கொங் தீவுடன், [[கவுலூன் மூவலந்தீவு|கவ்லூண் தீபகற்ப]] நிலப்பரப்பும் (Kowloon peninsula) [[கல்லுடைப்பான் தீவு| கல்லுடைப்பான் தீவும்]] (Stonecutter Island) பிரித்தானியரின் ஆட்சி வசமானது. அதன்பின் இந்த இரண்டு பகுதிகளுக்குமான பொதுப்பெயராக [[ஹொங்கொங்]] என அழைக்கப்பட்டது.
 
 ==ஹொங்கொங் தீவு, கவ்லூண் தீபகற்பம், புதிய அரசக் கட்டுப்பாட்டுப்பகுதி==
 1898 யூன் 9 ஆம் நாள் பிரித்தானியா, சீனப் பேரரசு இரண்டும் செய்துக்கொண்ட இன்னுமொரு உடன்படிக்கையின் படி [[இரண்டாம் பெக்கிங் மாநாடு]] (Second Convention of Peking) சீனாவின் [[ஷம் ச்சுன் ஆறு|ஷம் ச்சுன் ஆற்றின்]] (Sham Chun River) தெற்காக உள்ள அகன்ற நிலப்பரப்பும், அதனைச் சுற்றியுள்ள 262 தீவுத் தொகுதிகளும் 99 ஆண்டுகளுக்கான குத்தகையின் அடிப்படையில் அந்நிலப்பரப்பின் ஆட்சிப் பொருப்பை சீனப்பேரரசு பிரித்தானியாவிடம் கையளித்தது. பிரித்தானியா அந்நிலப்பரப்பை [[புதிய அரச கட்டுப்பாட்டுப் பகுதி]] (New Territories) யாக அறிவித்தது.
 
 இவ்வாறு [[ஹொங்கொங்]] எனும் பெயர் முதலில் ஹொங்கொங் தீவை மட்டும் குறிக்கும் பெயராகவும், 1860 களின் பின் [[ஹொங்கொங் தீவு|ஹொங்கொங் தீவையும்]] கவ்லூண் தீபகற்பப் பகுதியையும் குறிக்கும் பெயராகவும், 1898 யூன் 9 ஆம் நாளின் பின் ஹொங்கொங் தீவையும், கவ்லூண் பகுதியையும், [[ஷம் ச்சுன் ஆறு|ஷம் ச்சுன் ஆற்றின்]] தெற்காக உள்ள அகன்ற நிலப்பரப்புடன் அதனை அண்டிய 262 தீவுகளையும் உள்ளடக்கிய முழு நிலப்பரப்புக்குமான பெயராக [[ஹொங்கொங்]] பதிவுசெய்யப்பட்டு பிரித்தானியர் வசமானது. அத்துடன் கடல் பரப்பும் ஹொங்கொங் ஆட்சிக்குட்பட்ட தனித்துவமான எல்லைகளையும் கொண்டுள்ளது.
 
 ==தற்போது ஹொங்கொங்==
 1997 ஆம் ஆண்டு [[பிரித்தானியா]] [[ஹொங்கொங்]] மீண்டும் சீனாவிடம் கையளித்தது. அதன்பின்பு [[சீன மக்கள் குடியரசின் சிறப்பு நிர்வாகப் பகுதிகள்|சீன மக்கள் குடியரசின் சிறப்பு நிர்வாகப் பகுதியாக]] பிரித்தானியரின் ஆட்சிக்குட்பட்டிருந்த அதே எல்லைகளுடனான நிலப்பரப்பு [[ஹொங்கொங்]] எனும் பெயரிலேயே அழைக்கப்படுகின்றது.
 
 ==மேற்கோள்கள்==
 &lt;references/&gt;
 
 ==வெளியிணைப்புகள்==
 * http://www.asiatravel.com/hknut.html {{Webarchive|url=https://web.archive.org/web/20071017033540/http://www.asiatravel.com/hknut.html |date=2007-10-17 }}